Notum sit tam presentibus quam futuris quod ego Gaufridus, Sancti-Verani dominus, dedi et concessi Deo et Beate-Marie et monachis Pontiniacensibus quicquid michi vel avunculo meo Rainaldo debent apud Sanctum-Brictium, in decimis vel in censu, vel quicquid de cetero in casamento vel in dominio meo seu avunculi mei acquirere potuerint, libere et quiete, pro redemptione anime mee et antecessorum meorum, in perpetuam concessi elemosinam. Hoc donum concesserunt et laudaverunt Agnes, uxor mea et Hugo, frater meus. Hoc ipsum et laudaverunt Rainaldus, avunculus meus et Martha, uxor ejus et Rainaldus, heres ejus. Hujus rei testes sunt: Savaricus, monachus Sancti-Germani, frater meus et Bernardus Galo de Autri; Petrus Forestarius; Odo Tronellus; Gaufridus Gibaudus; Gibaudus Brunus; Martinus de Jussiaco; Hugo de Sorgiaco; Guillelmus, frater ejus; Rainaldus de Jussiaco et multi alii. Actum est hoc, anno ab Incarnatione Domini Mº Cº LXXXº VIIIº; apud Sanctum-Veranum.